আৰক্ষীয়ে জানিব দিয়ে যে জায়েদা ভানু (৩২) আৰু তেওঁৰ পুত্ৰ জমিৰুল ইছলামৰ মৃতদেহ বৃহস্পতিবাৰে পুৱা গোৱালপাৰা জিলাৰ মাটিয়া আৰক্ষীৰ থানাৰ অন্তৰ্গত ছিদাবাৰী কলিতাপাৰাত উদ্ধাৰ কৰা হৈছে।
জায়েদাৰ মৃতদেহটো মূৰটো থেতেলি যোৱা অৱস্থাত এটা পথৰ কালভাৰ্টৰ দাঁতিত তেজৰ ডোঙাত পৰি থকা উদ্ধাৰ কৰা হয়।
আনহাতে, তেওঁৰ পুত্ৰৰ মৃতদেহ ডিঙি কটা অৱস্থাত উদ্ধাৰ কৰা হয়।
মৃত লোক দুজনৰ পৰিয়ালৰ লোকে অভিযোগ কৰে যে জায়েদাৰ পতি য়াকুব আলীয়ে হত্যাকাণ্ড দুটা সংঘটিত কৰিছে।
"য়াকুব আলীয়ে হত্যাকাৰী। তেওঁ জায়েদা আৰু পুত্ৰক প্ৰায় প্ৰতিদিনেই অত্যাচাৰ কৰিছিল,"-মৃত লোক দুজনৰ এগৰাকী আত্মীয়ই অভিযোগ কৰে।
জায়েদাৰ পতি য়াকুব পলাতক হৈ আছে।
মৃত লোক দুজনৰ পৰিয়ালৰ লোকে মাটিয়া আৰক্ষী থানাত বৃহস্পতিবাৰে এখন এজাহাৰ দাখিল কৰে।
"আমি এক তদন্ত আৰম্ভ কৰিছো আৰু অতি সোনকালে হত্যাকাৰীক কৰায়ত্ত কৰাৰ আশা কৰিছো,"-এগৰাকী আৰক্ষী বিষয়াই কয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
